S'inaugura en Alaquàs el nou ecoparc
19/09/2002 13:42:00

# S'inaugura en Alaquàs el nou ecoparc

*   19/09/2002 13:42:00
*   [Imprimir](#)
*   Compartir
*    https://www.alaquas.org/documento.asp?id\_do=8098

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8098%2F0&title=Ajuntament%20d%27Alaqu%C3%A0s.%20Premsa.S%27inaugura%20en%20Alaqu%C3%A0s%20el%20nou%20ecoparc)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8098/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8098/8098_Form_4.jpg)](https://www.alaquas.org/ficheros/documentos/2002/2/8098/8098_Form_10.jpg "<a href='https://www.alaquas.org/ficheros/documentos/2002/2/8098/8098_Form_10.jpg' target=_blank><i class='fa fa-external-link' aria-hidden='true'></i>.S'inaugura en Alaquàs el nou ecoparc</a>")

Els Alcaldes d'Alaquàs i d'Aldaia han aprofitat la visita del Conseller de Medi Ambient per a exigir una solució al problema de Fervasa i de les inundacions

Dijous 19 de setembre s'ha inaugurat el nou Ecoparc Alaquàs-Aldaia. A l'acte han assistit el Conseller de Medi Ambient, Fernando Modrego, l'Alcalde d'Alaquàs, Jorge Alarte i l'alcaldessa d'Aldaia, Empar Navarro.

Aquest Ecoparc està ubicat al polígon Els Mollons d'Alaquàs en uns terrenys cedits per l'Ajuntament d'Alaquàs, i mitjançant les seues instal·lacions s'intenta evitar el vertit incontrolat de residus, suscitant en la ciutadania l'acció de seleccionar els residus i dipositar el seu vertit en cada un dels contenidors de la nova instal·lació per a que posteriorment puguen ser reutilitzats o eliminats.

La nova infraestructura ocupa vora 4000 metres quadrats i ha comptat amb una inversió de 376.834 euros. L'Ecoparç disposa de 26 contenidors mitjançant el quals es fa una recolllida selectiva de tot tipus de residus generats en les àrees urbanes i que per les seues característiques, no són aptes per a la seua eliminació a través dels mitjans convencionals d'arreplega de fem. D'entre els residus que s'arreplegaran destaquen paper, cartró, fusta, mobles, plàstic, metal, vidre, electrodomèstics, olis, fluorescents, piles i medicaments.

Amb aquest nou projecte mediambiental es vol solucionar els problemes de residus sòlids urbans d'origen domèstic i garantir d'altra banda, un tractament correcte dels mateixos.

Es tracta d'un nou servei que vé a enfortir les polítiques mediambientals posades en marxa per l'Ajuntament d'Alaquàs amb l'objectiu de construir una ciutat més respectuosa amb el medi ambient i que estan basades en els principis de sostenibilitat i de qualitat de vida de la ciutadania.

D'altra banda, els Alcaldes d'Alaquàs i Aldaia han aprofitat la visita del Conseller de Medi Ambient per a exigir una solució al problema de Fervasa. L'Alcalde d'Alaquàs, Jorge Alarte, ha lamentat públicament que l'ens que va a sustituir l'Ens Metropolità de l'Horta, que va ser constituït ara fa 1 any, "no haja segut capaç de completar la seua estructura orgànica i de donar una resposta real al problema de Fervasa".

L'Alcalde d'Alaquàs ha recordat també al conseller els problemes que a hores d'ara pateixen els ciutadans d'Alaquàs i Aldaia respecte a les pluges torrencials i ha afirmat que l'administració valenciana hauria de fer un esforç respecte al projecte de canalització del barranc del Poio que continua sent un tema importante per a aquestes poblacions de l'Horta.